Izziņa par atzinumos sniegtajiem iebildumiem

|  |
| --- |
| **par informatīvā ziņojuma projektu “Par Sauszemes transportlīdzekļu īpašnieku civiltiesiskās atbildības obligātās apdrošināšanas likuma 14.pantā noteiktā tiesiskā regulējuma izvērtējumu”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Nr. p.k. | | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | | | Projekta attiecīgā punkta (panta) galīgā redakcija |
| 1 | | 2 | 3 | 4 | | 5 | | | 6 |
| Labklājības ministrija | | | | | | | | | |
| 3. | Informatīvā ziņojuma 4.punkts | | Ziņojuma 4.punktā Garantijas fonda darbība un finansēšanas kārtība sniegtā informācija par apdrošinātāju Garantijas fondā veicamajām iemaksām no apdrošināšanas polisēm ir papildināma ar izvērtējumu par atteikšanos no Ministru kabineta 2005.gada 22.marta noteikumu Nr. 195 “Sauszemes transportlīdzekļu īpašnieku civiltiesiskās atbildības obligātās apdrošināšanas garantijas fonda izveidošanas, uzkrāšanas un administrēšanas kārtība” (turpmāk – MK noteikumi Nr.195), sākotnējās redakcijas piemērošanas, proti, MK noteikumu Nr.195 pielikuma 2.punkta redakcija, kura bija spēkā no šo noteikumu spēkā stāšanās līdz 2008.gada 1.aprīlim, paredzēja, ka apdrošinātājiem par OCTA polisi Garantijas fondam veicamo atskaitījumu aprēķina formulā tiek ņemts vērā arī katru gadu noteiktais patēriņa cenu indekss, kas Latvijā tiek lietots kā galvenais inflācijas rādītājs, un no Garantijas fonda izmaksāto atlīdzību apmēra izmaiņas. Tādējādi regulējums noteica apdrošinātāju Garantijas fondā veicamo iemaksu mainīgumu atbilstoši tirgū pastāvošajām cenām. Ar MK noteikumu Nr.195 grozījumiem, kuri stājās spēkā 2008.gada 2.aprīlī, tika svītrots pielikuma 2.punkts, nosakot, ka apdrošinātājiem Garantijas fondā veicamo atskaitījumu apmērs par OCTA līguma prēmiju ir atkarīgs tikai no transportlīdzekļa veida un līguma termiņa. Ar pēdējiem grozījumiem MK noteikumos Nr.195, kuri stājās spēkā 2020.gada 1.aprīlī, tiek paredzēts, ka Latvijas Transportlīdzekļu apdrošinātāju birojam reizi gadā jāpārskata ikmēneša atskaitījumu apmērs, piemērojot Centrālās statistikas pārvaldes oficiāli noteikto iepriekšējā gada patēriņa cenu indeksu. Tāpat Labklājības ministrija nevar piekrist, ka Garantijas fondā veicamās iemaksas apmēra noteikšana, ņemot vērā patēriņa cenu indeksu, ir jauna papildu kārtība apdrošinātājiem. | | **Nav ņemts vērā**.  Patēriņa cenu indeksa piemērošanai Garantijas fondā veicamajām iemaksām nav izšķiroša ietekme jautājumā par izmaksu pieaugumu no Garantijas fonda saistībā ar prēmiju samazinājumu piemērošanu. | |  |  | |
| **Biedrība “Latvijas Transportlīdzekļu apdrošinātāju birojs” (turpmāk - LTAB)** | | | | | | | | | | | |
| 4. | Informatīvā ziņojuma 11. lapa | | LTAB noteikti nepiekrīt, informatīvajā ziņojumā izdarītajam secinājumam (informatīvā ziņojuma 11. lapa), ka ņemot vērā 2021.gada (10.janvārī un 1.jūlijā) spēkā stājušās izmaiņas OCTA likuma 14.panta regulējumā, kas vienlaikus gan nosaka ierobežojumus, gan paplašina apdrošināšanas prēmijas samazinājuma saņēmēju loku, pašreizējā brīdī var sniegt tikai pirmsšķietamu šo grozījumu ietekmes novērtējumu, līdz ar to apdrošināšanas prēmijas samazinājuma pārskatīšana pašreizējā brīdī ir pāragra, jo būtu lietderīgi izvērtēt nesen spēkā stājušā regulējuma ietekmi ilgākā termiņā pirms atkārtotu grozījumu veikšanas.  Pamatojums: Vēlamies uzsvērt, ka saskaņā ar OCTA likumu apdrošinātāji izveido un LTAB administrē Garantijas fondu, un tā izveides mērķis ir veikt zaudējumu atlīdzības izmaksu ceļu satiksmes negadījumā cietušajām personām, ja zaudējumus nodarījis neapdrošināts vai nenoskaidrots transportlīdzeklis, t.sk., gadījumā, kad ceļu satiksmes negadījums noticis ārpus Latvijas), vai ir iestājusies apdrošināšanas sabiedrības maksātnespēja (OCTA likuma 51. pants). Minētais regulējums īsteno Eiropas Parlamenta un Padomes 2009.gada 16.septembra direktīvā Nr.2009/103/EK par civiltiesiskās atbildības apdrošināšanu saistībā ar mehānisko transportlīdzekļu izmantošanu un kontroli saistībā ar pienākumu apdrošināt šādu atbildību noteikto dalībvalsts pienākumu un Zaļās kartes sistēmas dokumentos noteikto dalībvalsts pienākumu izveidot šādu fondu un nodrošināt tā darbību. Garantijas fonda izmantošana OCTA prēmijas samazinājuma (atlaižu) finansēšanai ir pretēja Garantijas fonda mērķim, turklāt, kā norādīts pašā informatīvā ziņojuma tekstā: “pieņemot lēmumu par tālāko rīcību ar OCTA likuma 14.pantā noteikto regulējumu, būtu jāvērtē arī ietekme uz visu sauszemes transportlīdzekļu īpašnieku interesēm.” (informatīvā ziņojuma 9. lapa).  Līdz ar to izvērtējums par OCTA likuma 14.pantā noteikto tiesisko regulējumu attiecībā uz apdrošināšanas prēmijas maksājuma samazinājumu un iespējamo šā maksājuma samazinājuma pakāpenisku atcelšanu un turpmāko risinājumu nav atkarīgs no 2021. gada grozījumu finansiālās ietekmes izvērtējuma uz Garantijas fondu. Turklāt arī pašā informatīvā ziņojuma tekstā ir atrodamas norādes, ka 2021. gada grozījumu ietekme uz Garantijas fonda pirmšķietami vērtējama kā neitrāla.  Vienlaikus jāpiebilst, ka saskaņā ar OCTA direktīvas gaidāmajiem grozījumiem, kas šobrīd ir finiša taisnē un kuri dalībvalstīm būs jāievieš 24 mēnešu laikā pēc to publicēšanas (https://eur-lex.europa.eu/procedure/EN/2018\_168), izriet, ka Garantijas fondam var tikt uzlikts papildus finansiālais slogs. Ar plānotajiem OCTA direktīvas grozījumiem tiks ieviests jauns regulējums apdrošinātāja maksātnespējas gadījumā. Dalībvalstīm būs jāizveido vai jāpilnvaro iestāde, kas segs zaudējumus apdrošinātāja maksātnespējas/likvidācijas gadījumā. Līdz ar to būs jādomā par jaunu mehānismu – institūciju, kas Latvijas gadījumā būs šī kompensācijas iestāde – jauna institūcija vai jau esošais Garantijas fonds (visticamāk, ka tas būs jau esošais Garantijas fonds). Ja tiks noteikts, ka kompensācija cietušajiem jāmaksā no Garantijas fonda arī pārrobežu lietās kā gala maksātājam, tad būs jādomā, kā nodrošināt Garantijas fonda finansiālo stabilitāti, iespējams, paredzot arī atkaitījumus no OCTA polisēm, kas izdotas ārpus Latvijas, no Latvijā reģistrētiem apdrošinātājiem, kas sniedz OCTA pakalpojumus ārpus Latvijas un kas šobrīd nav LTAB (Garantijas fonda) biedri vai kas ir LTAB biedri, bet sniedz OCTA pakalpojumus ne tikai Latvijā.  Ņemot vērā norādīto LTAB aicina Finanšu ministriju kā risinājumu virzīt scenāriju, kas paredz grozījumus OCTA likumā, kas noteiktu OCTA likuma 14.panta otrajā un trešajā daļā noteiktā apdrošināšanas prēmijas samazinājuma pakāpenisku atcelšanu līdz 2025.gada 1.janvārim, proti, laika periodā no 2023.gada 1.jūlija līdz 2024.gada 31.decembrim prēmijas samazinājumu noteikt attiecīgi 20 un 15 procentu apmērā un atcelt to 2025.gada 1.janvārī. Šis rīcības scenārijs jau iepriekš ir padziļināti analizēts un apspriests, secinot, ka tā īstenošanas gadījumā tiktu rasts sabalansēts risinājums, nodrošinot pakāpenisku atteikšanos no novecojoša un Satversmei neatbilstoša regulējuma, vienlaikus paredzot pārejas periodu, lai rastu risinājumu mazāk aizsargātu sabiedrības grupu interešu nodrošināšanai un aizsardzībai. | | **Nav ņemts vērā.**  Saskaņošanas procesā ar pārējām iesaistītajām institūcijām minētais risinājums un secinājums (informatīvā ziņojuma 11. lapa) tika noteikts kā atbilstošākais. | | Sk. pielikumu. | Informatīvā ziņojuma 11. lapa | | |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 18.08.2021 |
|  |  |
| Saskaņošanas dalībnieki | Tieslietu ministrija, Labklājības ministrija, Zemkopības ministrija, Biedrība “Lauksaimniecības organizāciju sadarbības padome”, Biedrība “Zemnieku saeima”, Nodibinājums “Invalīdu un viņu draugu apvienība “Apeirons””, Biedrība “Latvijas Transportlīdzekļu apdrošinātāju birojs” |

|  |  |  |
| --- | --- | --- |
| Saskaņošanas dalībnieki izskatīja šādu  ministriju (citu institūciju) iebildumus |  | Labklājības ministrijas, biedrības “Latvijas Transportlīdzekļu apdrošinātāju birojs” iebildumus |
|  |  | |
|  | | |
| Ministrijas (citas institūcijas), kuras nav ieradušās uz  sanāksmi vai kuras nav atbildējušas uz uzaicinājumu  piedalīties elektroniskajā saskaņošanā |  | |
|  |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Labklājības ministrija** | | | | |
| 1. | Informatīvā ziņojuma 1.punkts | Pēc Finanšu ministrijas lūguma Labklājības ministrija ar 2020.gada 21.janvāra vēstuli Nr. 40-1-04/85 un 2021.gada 8.marta vēstuli Nr. 40-1-04/405 sniedza viedokli par Sauszemes transportlīdzekļu īpašnieku civiltiesiskās atbildības obligātās apdrošināšanas (turpmāk – OCTA) prēmijas samazinājuma lietderību, samērīgumu un ietekmi uz personu ar invaliditāti finansiālo situāciju. Labklājības ministrijas ieskatā ziņojuma 1.punkts Apdrošināšanas prēmijas samazinājums personām ar invaliditāti būtu papildināms arī ar informāciju par personu ar invaliditāti ienākumiem, lai situācijas izvērtēšanai būtu atspoguļota informācija par šīs mērķgrupas ienākumu līmeni un šādas atlaides nozīmību. | **Ņemts vērā.** | Informatīvā ziņojuma 1.punkts ir papildināts ar rindkopu šādā redakcijā:  “Pēc Finanšu ministrijas lūguma Labklājības ministrija ar 2020.gada 21.janvāra vēstuli Nr.40-1-04/85 un 2021.gada 8.marta vēstuli Nr.40-1-04/405 sniedza viedokli par OCTA prēmijas samazinājuma lietderību, samērīgumu un ietekmi uz personu ar invaliditāti finansiālo situāciju, kā arī atspoguļoja informāciju par šīs mērķgrupas ienākumu līmeni un OCTA prēmijas samazinājuma nozīmību personām ar invaliditāti (sk. pielikumu).” |
| 2. | Informatīvā ziņojuma 3.punkts | Ziņojuma 3.punktā Apdrošināšanas prēmiju maksājumu samazināšanas finansēšanas kārtība ir minēts, ka 2004.gadā, stājās spēkā pašreizējais OCTA likums, kurš paredz, ka apdrošinātāji prēmiju apmērus nosaka brīvas konkurences apstākļos. Tomēr kā konstatējusi Konkurences padome 2019. gada jūnijā publicētajā Sauszemes transportlīdzekļu īpašnieku civiltiesiskās atbildības obligātās apdrošināšanas tirgus uzraudzības noslēguma ziņojumā (turpmāk – KP ziņojums), tad OCTA tirgus nedarbojas brīvas konkurences apstākļos, kur pakalpojuma piedāvātāji konkurē savā starpā ar pakalpojuma kvalitāti un cenu, lai iegūtu klientu. Tirgus specifikas dēļ apdrošināšanas sabiedrības, nosakot OCTA prēmiju, nav ierobežotas tās paaugstinājumā un, ņemot vērā tirgus caurskatāmību, realizē to, sekojot konkurentu rīcībai (KP ziņojuma 21.rindkopa). Tādējādi Labklājības ministrijas ieskatā ziņojums būtu papildināms ar izvērtējumu par konkurences ietekmi OCTA prēmiju noteikšanā, veiktajām un ieplānotajām darbībām konkurences stiprināšanai. | **Daļēji ņemts vērā.**  Konkurences padomes 2019. gada jūnijā publicētajā Sauszemes transportlīdzekļu īpašnieku civiltiesiskās atbildības obligātās apdrošināšanas tirgus uzraudzības noslēguma ziņojumā konstatēto problēmu risināšanai Valsts sekretāru sanāksmē ir izsludināts likumprojekts “Grozījumi Sauszemes transportlīdzekļu īpašnieku civiltiesiskās atbildības obligātās apdrošināšanas likumā” (VSS-617), kas pašlaik atrodas saskaņošanas posmā ar iesaistītajam institūcijām. | Informatīvā ziņojuma 3.punkta otrais teikums precizēts šādi: “2004.gadā, spēkā stājoties pašreizējam OCTA likumam un paredzot, ka apdrošinātāji paši veido prēmiju apmēru noteikšanas politiku, OCTA likumā tika ietverts jauns regulējums, kas paredz, ka apdrošināšanas prēmijas maksājumu samazinājums tiek kompensēts no Garantijas fonda.” |

|  |  |
| --- | --- |
| Atbildīgā amatpersona |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Inese Albova

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Finanšu tirgus politikas departamenta Kapitāla tirgus un apdrošināšanas politikas nodaļas juriskonsulte |
| (amats) |
| 67083857, inese.albova@fm.gov.lv |
| (tālruņa numurs un e-pasta adrese) |